จงสรุป การซักประวัติ ต่อ ประวัติการเจ็บป่วย
การซักประวัติ ต่อ ตอน4 การซักประวัติ ต่อ ประวัติการเจ็บป่วย หรือ เรื่องราวการเจ็บป่วย เป็นสิ่งสำคัญที่สุด ที่จะช่วยให้รู้ว่า การเจ็บป่วยนั้นเป็นโรคอะไร เกิดจากสาเหตุอะไร ควรจะแก้ไขอย่างไร และอื่นๆ ประวัติการเจ็บป่วยที่สำคัญ คือ ประวัติปัจจุบัน ซึ่งหมายถึง เรื่องราวการเจ็บป่วยในครั้งนี้ ไม่ได้รวมถึงเรื่องราวของการเจ็บป่วยครั้งก่อนๆ หรือที่เรียกว่า ประวัติอดีต ยกเว้นแต่ในกรณี ที่การเจ็บป่วยครั้งก่อนๆ มีส่วนเกี่ยวข้องกับการเจ็บป่วยครั้งนี้ ซึ่งในกรณีเช่นนี้ เราอาจจะรวมประวัติการเจ็บป่วยครั้งก่อนๆอยู่ในประวัติปัจจุบันด้วย ผู้ที่จะเป็นหมอ จึงจะต้องฝึกวิธี ถามเรื่องราวการเจ็บป่วยให้คล่อง ซึ่งการถามนี้ ก็ไม่ยากเย็นอะไร จำไว้ให้ได้ว่า สิ่งต้องถามที่สำคัญ คือ 1 มีอาการอะไร 2 เป็นมานานเท่าใด 3 เป็นตรงไหน เป็นอย่างไร เริ่มเป็น เป็นอย่างไร 4 ตอนไหน เพียงไหน นานไหม เปลี่ยนแปลงไปอย่างไร 5 อะไรทำให้เป็น อะไรทำให้เป็นมาก อะไรทำให้เป็นน้อย 6ร่วมด้วยอาการอะไร 7เคยเป็นมาก่อนไหม 8 กินยาอะไรอยู่บ้าง แพ้ยาอะไรอยู่บ้าง แต่ไม่จำเป็นต้องถามเรียงกันไปแบบนี้ จะสลับกันไปสลับกันมาก็ได้ และไม่จำเป็นต้องถามให้ครบกว่านี้ ถ้าถามแค่นี้ แล้วยังไม่รู้ว่าเป็นอะไร ตัวอย่าง 1 ชายหนุ่มอายุประมาณ 20 ปี เดินกระมิด กระเมี้ยน เข้ามาหาแล้วกระซิบบอกหมอว่า คนไข้ หมอครับ ผมปัสสาวะแล้ว แสบจังเลยครับ หมอ คุณปัสสาวะแสบมากี่วันแล้วครับ คนไข้ จุ๊ จุ๊ หมออย่าถามดังนักซีครับ ผมปัสสาวะแสบมา 2-3 วันแล้วครับ แล้วมีหนองไหล เปื้อนกางเกงในด้วย หมอ อะไร ทำให้คุณเกิดอาการอย่างนี้ครับ คนไข้ ผมคิดว่า ส้วมสาธารณที่ผมเข้าไปฉี่สกปรก ทำให้ผมติดโรคผู้หญิงมาครับ หมอ โธ่ คุณเอ๋ย คุณไม่ติดโรคอย่างนี้จากส้วมหรอกครับ ถามจริงๆ เถอะ คุณไปนอนกับผู้หญิงมาก่อนเกิดอาการใช่ไหม คนไข้ ครับ ครับ แต่เพื่อนเขารับรองว่า ผู้หญิงคนนี้ไม่ใช่ผู้หญิงหากินนี่ครับ โธ่ ผมไม่น่าเชื่อเขาเลยผมเพิ่งพาผู้หญิงที่เขาแนะนำไปนอนด้วยกันเมื่อ 2 วันก่อนเท่านั้น ประวัติแบบนี้ ก็ค่อนข้างจะชัดเจนแล้วว่า คนไข้เกิดอาการปัสสาวะแสบ และมีหนองไหล หลังจากไปร่วมหลับ นอนกับผู้หญิงคนหนึ่งเพียง 2 วัน ซึ่งน่าจะเป็นโรคหนองใน มากกว่าอย่างอื่น ถ้าจะให้ดีก็ควรจะเอาหนองนั้น มาป้ายบนแผ่นกระจกผึ่งให้แห้ง ย้อมสีกรัมด้วย แล้วนำมาดูด้วยกล้องจุลทรรศน์ จะพบเชื้อโรคเป็นรูปตัวกลม ติดสีแดง กรัมลบ อยู่ในเม็ดเลือดขาวเป็นคู่ๆ ดูในคอลัมน์ ทันโรค ใน หมอชาวบ้าน ฉบับที่ 123 ปีที่ 1 2522 ถ้าไม่มีสีกรัม หรือกล้องจุลทรรศน์ จะลองให้ยารักษาไปเลยก็ได้ ยาที่น่าจะลองใช้ดูก่อน ก็คือ แอมพิซิลลิน 6 เม็ด เม็ดละ 500 มิลลิกรัม ราคาเม็ดละ 4 บาท ขนาดยา มีให้กันหลายอย่าง อาจให้ 4 เม็ด 2กรัม หรือ 7 เม็ด 23 กรัม ก็ได้ กับ โปรเบเนซิด 2 เม็ด เม็ดละ 500 มิลลิกรัม ราคาเม็ดละ 2 บาท กินเข้าไปพร้อมกันเลยครั้งเดียว ถ้าไม่เคยแพ้ยาพวกนี้ และไม่เคยแพ้ยาเพนนิซิลลิน นอกจากนี้ ห้ามร่วมเพศเด็ดขาด จนกว่าจะหายสนิท ห้ามเหล้าและยาดองของเมาทุกชนิด ให้ดื่มน้ำมากๆ และนอนหลับพักผ่อนให้เต็มที่ ก็จะหายได้ แล้วถ้าจะให้ดีแล้ว ควรจะให้เพื่อนนอนกินยา เพื่อให้หายจากโรคด้วย ดูในเรื่อง กามโรค ใน หมอชาวบ้าน ฉบับที่ 3 ปีที่ 1 2522 2 หญิงวัยกลางคน พาเด็กหน้าตามอมแมม 4 คน มาหาหมอ แล้วบอกหมอว่า คุณหมอขา ลูกๆ ของอิชั้นไอมากค่ะ เจ้าคนกลางเป็นก่อน เป็นได้ไม่นานคนอื่นๆ ก็เป็นกันบ้างค่ะ มันไอ กันอย่างไม่เป็นอันกินอันนอนเลย เวลาไอ จะไอติดๆ กัน จนหน้าดำหน้าแดงไปหมด เจ้าคนกลางมีเลือดออกในตาด้วยค่ะ และเจ้าคนเล็กพอไอติดๆ กันนานๆ มือ เท้า ริมฝีปากจะเขียวเลยค่ะ รู้สึกว่าจะต้องไอติดๆ กันไปเรื่อยๆ จนกว่าเสลดที่อุดอยู่จะหลุดออกมา แล้วจะได้ยินเสียงหายใจเข้าดังเฮือก แล้วถึงจะหยุดไอค่ะ นี่เป็นกันมา 2-3 อาทิตย์แล้วล่ะค่ะ คุณหมอช่วยหน่อยสิคะ ถ้าคนไข้หรือญาติ เล่าประวัติการเจ็บป่วยได้แบบนี้ คุณหมอก็แทบจะไม่ต้องซักประวัติปัจจุบันเพิ่มเติมอีก เพราะประวัติแบบนี้ ก็บอกได้ชัดเจนแล้วว่า เด็กทั้ง 4 คน เป็นโรคไอกรน หรือที่คนจีนเรียกว่า แป๊ะยิดเส่า ไอร้อยวัน เป็นโรคที่ติดต่อง่าย อาจเป็นกับเด็กทั้งบ้าน ทั้งโรงเรียน หรือทั้งหมู่บ้านก็ได้ ดูคอลัมน์ เด็กผู้ใหญ่อ่านดี ใน หมอชาวบ้าน ฉบับที่ 3 ปีที่ 1 2522 โรคนี้ป้องกันได้ง่าย แต่รักษายาก เพราะยังไม่มียาที่จะทำให้อาการไอดีขึ้นได้อย่างรวดเร็ว หลังจากที่เป็นโรคแล้ว เพราะฉะนั้นควรพาเด็กๆ ไปฉีดยาป้องกันไว้ดีกว่า เพราะยาเข็มเดียว วัคซีน ดีพีที จะฉีดป้องกันได้ถึง 3 โรค ซึ่งล้วนแต่เป็นโรคอันตรายทั้งนั้น คือ โรคคอตีบ โรคไอกรน และโรคบาดทะยัก ดังนั้นสิ่งที่คุณหมอควรจะถามเพิ่มเติม ก็คือ หมอ ลูกชายของคุณทั้ง 4 คน เคยฉีดวัคซีน ดีพีที หรือเปล่าครับ แม่เด็ก ไม่เคยค่ะ ลูกๆของอิชั้นคลอดกันเองที่บ้าน แล้วก็ไม่เคยพาไปหาหมอหรอกคะ หมอ คลอดที่บ้านน่ะไม่เป็นอะไรหรอกครับ แต่ควรจะให้เด็กได้รับการฉีด และการกินวัคซีนป้องกัน เด็กๆ จะได้ไม่เป็นโรคที่ร้ายแรงทำให้ตาย พิการ หรือทรมานมากๆ อย่างนี้ ถ้าอยู่ไกลหมอมาก ก็ไม่จำเป็นต้องมาหาหมอ ให้พยาบาล หรือผดุงครรภ์ที่อยู่ใกล้ๆ บ้านให้วัคซีนป้องกันโรคแทนหมอได้ จะเห็นได้ว่า แม้แต่ในขณะที่ซักประวัติอยู่ หมอที่ดีอาจจะให้ความเข้าใจที่ถูกต้องแก่คนไข้ และญาติเป็นการสอน หรือแนะนำให้คนไข้และญาติสามารถปฏิบัติรักษาตนเองทุกข้อ ถามพอที่จะให้รู้ว่า คนไข้เป็นโรคอะไร และจำแก้ไขได้อย่างไร ในบางครั้ง อาจจะต้องถามมากได้ถูกต้อง
ประวัติการเจ็บป่วย หรือ เรื่องราวการเจ็บป่วย เป็นสิ่งสำคัญที่สุด ที่จะช่วยให้รู้ว่า การเจ็บป่วยนั้นเป็นโรคอะไร เกิดจากสาเหตุอะไร ควรจะแก้ไขอย่างไร และอื่นๆ ประวัติการเจ็บป่วยที่สำคัญ คือ ประวัติปัจจุบัน ซึ่งหมายถึง เรื่องราวการเจ็บป่วยในครั้งนี้ ไม่ได้รวมถึงเรื่องราวของการเจ็บป่วยครั้งก่อนๆ หรือที่เรียกว่า ประวัติอดีต ยกเว้นแต่ในกรณี ที่การเจ็บป่วยครั้งก่อนๆ มีส่วนเกี่ยวข้องกับการเจ็บป่วยครั้งนี้ ซึ่งในกรณีเช่นนี้ เราอาจจะรวมประวัติการเจ็บป่วยครั้งก่อนๆอยู่ในประวัติปัจจุบันด้วย ผู้ที่จะเป็นหมอ จึงจะต้องฝึกวิธี ถามเรื่องราวการเจ็บป่วยให้คล่อง ซึ่งการถามนี้ ก็ไม่ยากเย็นอะไร จำไว้ให้ได้ว่า สิ่งต้องถามที่สำคัญ คือ 
1 มีอาการอะไร 
2 เป็นมานานเท่าใด 
3 เป็นตรงไหน เป็นอย่างไร เริ่มเป็น เป็นอย่างไร 
4 ตอนไหน เพียงไหน นานไหม เปลี่ยนแปลงไปอย่างไร 
5 อะไรทำให้เป็น อะไรทำให้เป็นมาก อะไรทำให้เป็นน้อย 
6 ร่วมด้วยอาการอะไร 
7เคยเป็นมาก่อนไหม 
8 กินยาอะไรอยู่บ้าง แพ้ยาอะไรอยู่บ้าง 

แต่ไม่จำเป็นต้องถามเรียงกันไปแบบนี้ จะสลับกันไปสลับกันมาก็ได้ และไม่จำเป็นต้องถามให้ครบกว่านี้

แม้แต่ในขณะที่ซักประวัติอยู่ หมอที่ดีอาจจะให้ความเข้าใจที่ถูกต้องแก่คนไข้ และญาติเป็นการสอน หรือแนะนำให้คนไข้และญาติสามารถปฏิบัติรักษาตนเองทุกข้อ ถามพอที่จะให้รู้ว่า คนไข้เป็นโรคอะไร และจำแก้ไขได้อย่างไร
อายุรศาสตร์ (อายุรศาสตร์) - Internal Medicine